Potrivit ISJ Constanța, citată de agenția de presă, învățătoarea respectivă și-a depus demisia.
Cazul de la Şcoala Gimnazială Nr. 43 'Ferdinand' Constanţa a fost semnalat poliţiştilor încă din 10 ianuarie, iar marţi Inspectoratul de Poliţie Judeţean a anunţat că a fost întocmit dosar penal împotriva cadrului didactic, pentru săvârşirea infracţiunii de purtare abuzivă.
Cazul a intrat şi în atenţia Inspectoratului Şcolar Judeţean (ISJ), care a venit marţi cu precizări: "Inspectoratul Şcolar Judeţean Constanţa a luat la cunoştinţă despre această situaţie de la mama respectivei minore în data de 29.01.2024, printr-un e-mail în care a sesizat faptul că doamna învăţătoare a postat pe pagina sa de facebook fotografii cu eleva, fără a avea consimţământul părintelui, precum şi faptul că procesul educaţional de la clasă nu corelează suficient conţinutul programei cu ritmul de parcurgere a materiei şi cu particularităţile individuale ale copiilor", informează ISJ Constanţa, citat de Agerpres.
Potrivit sursei citate, ISJ a analizat situaţia respectivă (discuţii cu doamna învăţătoare, cu managerul şcolar, consultarea documentelor rezultate din intervenţia/ gestionarea situaţiei la nivelul unităţii de învăţământ) şi a solicitat instituţiei şcolare – în calitate de angajator – finalizarea cercetării disciplinare, declanşate de către şcoală, precum şi aplicarea măsurilor ce se impun.
Unitatea de învăţământ a încheiat cercetarea disciplinară şi a sancţionat cadrul didactic cu 'avertisment', conform legislaţiei în vigoare. "Precizăm că în tot acest timp, Inspectoratul Şcolar Judeţean Constanţa nu a avut cunoştinţă despre înregistrările apărute în cursul zilei de astăzi în spaţiul public. În acest context, astăzi, Inspectoratul Şcolar Judeţean Constanţa a luat legătura de urgenţă cu managerul şcolar şi a solicitat gestionarea situaţiei create. În jurul orei 11,30 instituţia noastră a fost anunţată telefonic de către unitatea de învăţământ (angajator) că doamna învăţătoare şi-a depus demisia, solicitând încetarea activităţii cu data de 27.03.2024. Menţionăm că doamna învăţătoare este cadru didactic pensionat, angajat în regim de plata cu ora", arată sursa citată de Agerpres. Inspectorul şcolar pentru învăţământul primar va asigura managementul clasei de elevi, prin prezenţa unui cadru didactic la clasa respectivă, astfel încât procesul educaţional să se desfăşoare în condiţii optime, fără sincope, a mai transmis ISJ Constanţa.
CITEȘTE ȘI: